【七種立題】（明，一如《三藏法數》）
〔出天台四教儀集註〕
　　隋天台智者大師，謂一大藏經題，不出人、法、譬三者而已。因以單複具足不同，遂立為七種也。
　　〔一、單人立題〕，單人者，如佛說阿彌陀等經是也。謂釋迦佛為能說之人，阿彌陀佛為所說之人。此經以兩土果人立名，故云單人立題。（梵語釋迦，華言能仁。梵語阿彌陀，華言無量壽。兩土果人者，釋迦佛為娑婆國土之果人，彌陀佛為極樂國土之果人也。）
　　〔二、單法立題〕，單法者，如大般涅槃等經是也。謂大般涅槃以法立名，故云單法立題。（梵語般涅槃，華言滅度。謂大患永滅，超度生死，是究竟之法也。）
　　〔三、單譬立題〕，譬者，比喻之義。如梵網等經是也。謂梵網以譬喻立名，故云單譬立題。（梵網者，謂梵天寶網，其目不同，以譬戒律之目，亦各各不同也。）
　　〔四、人法立題〕，人法者，如文殊問般若等經是也。謂文殊是人，般若是法，以二者合言，故云人法立題。（文殊，梵語具云文殊師利，華言妙德。梵語般若，華言智慧。）
　　〔五、法譬立題〕，法譬者，如妙法蓮華等經是也。謂妙法是法，蓮華是譬，以二者合言，故云法譬立題。
　　〔六、人譬立題〕，人譬者，如如來師子吼等經是也。謂如來是人，師子是譬，以二者合言，故云人譬立題。
　　〔七、具足立題〕，具足者，如大方廣佛華嚴等經是也。謂大方廣是法，佛是人，華嚴是譬也，以三者具足，故云具足立題。

【四無量心】（四梵住；The Four Sublime States; The Four Divine States; The Four Immeasurables）（丁福保《佛學大辭典》）
（術語）又名四等，四梵行。十二門禪中之四禪也。一慈無量心，能與樂之心也。二悲無量心，能拔苦之心也。三喜無量心，見人離苦得樂生慶悅之心也。四捨無量心，如上三心捨之而心不存著也。又怨親平等，捨怨捨親也。此四心普緣無量眾生，引無量之福故名無量心。又平等利一切眾生，故名等心。此四心依四禪定而修之，修之，則得生色界之梵天，故云四梵行。俱舍論二十九曰：「無量有心：一慈Maitri，二悲Karuna，三喜Mudita，四捨Upeksa。言無量者，無量有情為所緣故，引無量福故，感無量果故。」智度論二十曰：「四無量心者，慈悲喜捨。」仁王經下曰：「修四無量：慈無量心，悲無量心，喜無量心，捨無量心。」梵Catvari-apramanani。

【四大】（The Four Elements）（丁福保《佛學大辭典》節錄）
（名數）地水火風也。依俱舍論言，此四大有假實二種，其實者，稱為四界或四大界，假者，單云四大。實之四大，一地大，性堅，支持萬物。二水大，性濕，收攝萬物。三火大，性煖，調熟萬物。四風大，性動，生長萬物。此四者，以造作一切之色法，故謂之能造四大。其體觸處所攝，唯為身根所得。身根觸諸色而覺知堅濕煖動也。假之四大，則世間所稱之地水火風也，此四大雖其實為地水火風及色聲香味觸九法之假和合，然其中堅性最增盛者名為地，乃至動性最增盛者名為風。要之實之四大為能造，假之四大屬於所造也。

[bookmark: _GoBack]【二種生死】（丁福保《佛學大辭典》節錄）
一分斷生死（the various karmic transmigrations），諸有漏善不善之業，由煩惱障助緣所感之三界六道果報也。其身果報有分分段段之差異，故曰分段。具見思惑之一切凡夫是也。
二不思議變易生死（the inconceivable transformation life in the Pure Land），諸無漏之善業，依所知障助緣所感之界外淨土果報也。為斷見思惑之阿羅漢以上聖者之生死。不思議者。以業用之神妙不測而名，變易者，無色形之勝劣，壽期之短長，但迷想漸滅，證悟漸增，此迷悟之遷移謂之變易（已上台家之義）。又聖者改易分段之身而得不可思議殊妙之好身，故曰變易（已上法相之義）。又心神念念相傳，而前後變易，故名變易。又諸聖所得之法身，神化自在，能變能易，故名變易（已上三論之義）。唯識論就變易生死舉三名：一不思議變易生死，二意成身，三變化身。此變易生死，据法相之義，智增之菩薩於初地以上受之，悲增之菩薩於八地以上受之云。台家以四土中之方便土，為變易身之所居，藏通二教之無學果及別教之第七住已上初地已下菩薩，並圓教之第七信初住已下菩薩受此生死云。
